બનાસકાંઠા જીલ્લાની 10-દાંતા વિધાનસભા બેઠક જે એસ.ટી. છે. તેને લડવા માટે પાટણ જીલ્લાના સરસ્વતી તાલુકાના એક્જ્યુકેટીવ મેજીસ્ટ્રેટ તથા મામલતદાર તરીકે ફરજ બજાવતાં માલજીભાઇ કોદરવી આખરે રાજીનામું ધરી દીધુ છે. અને ભારતીય જનતા પાર્ટી તરફથી 10-દાંતા વિધાનસભા ની ચૂંટણી લડવાનું પાક્કુ મન મનાવી લીધું છે. જોકે આ ઉમેદવારને લઇ દાંતા પંથક માં જુના કાર્યકર્તાઓ માં ભારે રોષ જોવા મળ્યો હતો. છતાં પણ આ વિરોધ વચ્ચે પણ માલજીભાઇ કોદરવી યાત્રાધામ અંબાજી ખાતે આવી માં અંબાના દર્શન કરી પોતાની ચૂંટણી પ્રચાર માટે શ્રીગણેશ કર્યા છે. બુધવારે, અંબાજી મંદિરમાં માલજીભાઇએ આશીર્વાદ લીધા બાદ ભટ્ટજી મહારાજની ગાદીએ રક્ષા પોટલી બંધાવી વિજય માટે આશીર્વાદ લીધા હતા.